Source: http://constcourt.md/ccdocview.php?l=ro&tip=decizii&docid=669
Timestamp: 2019-10-23 03:34:36+00:00
Document Index: 14507843

Matched Legal Cases: ['articolul 240', 'articolul 240', 'articolul 240', 'articolul 240', 'articolul 240', 'articolul 135', 'articolul 240', 'articolul 240', 'articolul 23', 'articolul 240']

Decizia nr. 77 din 21.05.2019
Decizia nr. 77 din 21.05.2019 de inadmisibilitate a sesizării nr. 96g/2019 privind excepția de neconstituționalitate a unor prevederi din articolul 240 alin. (1) din Codul contravențional
Subiectul sesizării: Judecătoria Orhei, sediul Rezina, Iacob Cojocari
1. d_77_2019_96g_2019_rou.pdf
2. d_77_2019_96g_2019_rus.pdf
1. Sesizarea nr. 96g din 17.05.2019 privind excepția de neconstituţionalitate a unor prevederi din art. 240 alin. (1) din Codul contravențional (17.05.2019)
a sesizării nr. 96g/2019
privind excepția de neconstituționalitate a unor prevederi din articolul 240 alin. (1) din Codul contravențional
Având în vedere sesizarea depusă pe 17 mai 2019,
Deliberând pe 21 mai 2019 în camera de consiliu,
1. La originea cauzei se află excepția de neconstituționalitate a unor prevederi ale articolului 240 alin. (1) din Codul contravențional, ridicată de către dl Iacob Cojocari, parte în dosarul nr. 5r-77/2018, pendinte la Judecătoria Orhei, sediul Rezina.
2. Sesizarea a fost depusă la Curtea Constituţională pe 17 mai 2019, de către dl judecător Igor Negreanu de la Judecătoria Orhei, sediul Rezina, în baza articolului 135 alin. (1) literele a) și g) din Constituție.
3. Pe rolul Judecătoriei Orhei, sediul Rezina, se află cauza contravențională de învinuire a dlui Iacob Cojocari de comiterea contravenției prevăzute de articolul 240 alin. (1) [Nerespectarea indicatoarelor de semnalizare rutieră şi de acordare a priorității de trecere, a altor reguli de circulaţie rutieră] din Codul contravențional.
4. În cadrul ședinței de judecată, dl Iacob Cojocari a ridicat excepția de neconstituționalitate a textului „privind transportul persoanelor” din articolul 240 alin. (1) din Codul contravențional.
5. Prin încheierea din 25 aprilie 2019, Judecătoria Orhei, sediul Rezina, a admis cererea privind ridicarea excepției de neconstituționalitate și a trimis sesizarea la Curtea Constituțională, în vederea soluționării acesteia.
Nerespectarea indicatoarelor de semnalizare rutieră şi de acordare a priorității de trecere, a altor reguli de circulație rutieră
(1) Nerespectarea de către conducătorul de vehicul a indicatoarelor rutiere de prioritate, a indicatoarelor de interzicere şi de sens obligatoriu a indicatoarelor de informare privind direcția permisă de deplasare, a marcajului de pe partea carosabilă a drumului privind acordarea dreptului prioritar de circulație, dreptului privind delimitarea benzilor de circulaţie pe sens opus şi a celor destinate vehiculelor de rută, nerespectarea regulilor de circulaţie privind începerea deplasării şi schimbarea direcției de mers, privind poziția pe carosabil, privind depășirea vehiculelor, privind traversarea intersecțiilor şi a locurilor de oprire a transportului public, privind remorcarea vehiculelor, privind transportul persoanelor şi al încărcăturilor, privind deplasarea pe autostrăzi, nerespectarea exigențelor de folosire a dispozitivelor de iluminat la căderea întunericului sau în condiții de vizibilitate redusă
8. În motivarea excepției de neconstituționalitate, autorul susține că dispozițiile contestate de la articolul 240 alin. (1) din Codul contravențional referitoare la nerespectarea de către conducătorul de vehicul a regulilor de circulaţie privind transportul persoanelor nu corespund exigențelor calității legii, pentru că nu reglementează cu suficientă claritate regulile privind transportul persoanelor, contrar articolului 23 din Constituție.
9. În opinia autorului excepției, prevederile contestate contravin articolelor 1, 16, 22 și 23 din Constituţie.
11. În conformitate cu articolul 135 alin. (1) lit. a) din Constituție, controlul constituționalității legilor, în prezenta cauză a unor prevederi din Codul contravențional, ține de competența Curții Constituționale.
12. Curtea constată că excepția de neconstituționalitate a fost ridicată de către dl Iacob Cojocari, parte în dosarul nr. 5r-77/2018, pendinte la Judecătoria Orhei, sediul Rezina. Astfel, sesizarea este formulată de către un subiect căruia i s-a conferit acest drept, în baza articolului 135 alin. (1) literele a) și g) din Constituție.
13. Obiectul excepției de neconstituționalitate îl constituie textul „privind transportul persoanelor” din articolul 240 alin. (1) din Codul contravențional.
14. Deși autorul excepției de neconstituționalitate a invocat mai multe norme din Constituție, Curtea reține că acesta a motivat neconstituționalitatea prevederilor contestate prin prisma articolului 23 [Dreptul fiecărui om de a-şi cunoaşte drepturile şi îndatoririle] din Constituție. În motivarea sesizării, autorul excepției a susținut, în principal, că textul „privind transportul persoanelor” din articolul 240 alin. (1) din Codul contravențional nu respectă exigențele previzibilității și clarității.
15. Condiția previzibilității este îndeplinită atunci când justițiabilul poate cunoaște, din chiar textul normei juridice pertinente, iar la nevoie cu ajutorul interpretării acesteia de către instanțe sau cu ajutorul unor juriști profesioniști, care sunt acțiunile și omisiunile ce-i pot angaja răspunderea penală și care este pedeapsa care îi poate fi aplicată, în cazul încălcării unei norme (Seychell v. Malta, 28 august 2018, § 41).
16. Cu referire la critica de neconstituționalitate raportată la articolul 23 din Constituție, Curtea apreciază că aceasta nu poate fi reținută, deoarece prevederile contestate nu sunt de natură să încalce criteriile referitoare la claritate și precizie. Curtea constată că articolul 240 din Codul contravențional stabilește că nerespectarea regulilor de circulație rutieră privind transportul persoanelor constituie o contravenție.
17. Curtea menționează că regulile de circulație rutieră privind transportul persoanelor sunt stabilite în articolele 64 - 84 din Codul transporturilor rutiere, adoptat prin Legea nr. 150 din 17 iulie 2014, precum și în Regulamentul circulației rutiere, aprobat prin Hotărârea Guvernului nr. 357 din 13 mai 2009, în scopul executării prevederilor articolului 37 din Legea nr. 131 din 7 iunie 2007 privind siguranța traficului rutier.
18. Astfel, potrivit articolului 63 din Codul transporturilor rutiere, transportul rutier contra cost de persoane se poate realiza prin servicii regulate, regulate speciale şi ocazionale numai cu autobuze/autocare, clasificate pe categorii de confort, şi prin servicii în regim de taxi – numai cu autoturisme. Vehiculele rutiere respective vor fi echipate cu sisteme de poziţionare globală conectate la sistemul de management integrat administrat de Agenţie. La efectuarea transportului rutier contra cost de persoane în trafic naţional pe o distanţă mai mică de 50 km se admite transportarea persoanelor conform capacităţii de îmbarcare a vehiculului rutier prevăzute de producător. În traficul internațional, transportarea persoanelor se admite doar pe scaune. La efectuarea transportului rutier contra cost de persoane se interzice utilizarea vehiculelor rutiere destinate transporturilor de mărfuri reutilate pentru transporturile de persoane.
19. Curtea observă că, potrivit pct. 83 lit. a) din Regulamentul menționat, este interzisă transportarea persoanelor al căror număr depășește numărul de locuri prevăzute prin caracteristica tehnică a vehiculului. Acest regulament face parte din cadrul normativ al Republicii Moldova, iar interpretul legii contravenționale trebuie să-l aibă în vedere.
20. Având în vedere cele menționate supra, Curtea consideră că textul supus controlului de constituționalitate este suficient de clar și de previzibil pentru destinatarii săi. Prin urmare, excepția de neconstituționalitate este nefondată.
1. Se declară inadmisibilă excepția de neconstituționalitate a unor prevederi ale articolului 240 alin. (1) din Codul contravențional, ridicată de către dl Iacob Ion Cojocari, parte în dosarul nr. 5r-77/2018, pendinte la Judecătoria Orhei, sediul Rezina.
Chişinău, 21 mai 2019
Dosarul nr. 96g/2019
Total vizitatori: 5154410 // Vizitatori ieri: 3428 // azi: 693 // Online: 72